**Mal for prosjektbeskrivelse**

**Denne malen for prosjektbeskrivelse består av**

**A:** Oversikt over kapitler og avsnitt som skal brukes i prosjektbeskrivelsen

**B:** Veiledning om innholdet i hvert kapittel og avsnitt

**A: Kapitler og avsnitt som skal brukes**

**Relevans for utlysningen**

**1. Forskningskvalitet**

1.1 State-of-the-art, kunnskapsbehov og mål

* 1. Forskningsspørsmål og hypoteser, teoretisk tilnærming og metode
  2. Nyskaping og ambisjon

**2. Virkninger og effekter**

2.1 Potensielle virkninger og effekter av forsknings- og fagutviklingsaktivitetene

* 1. Tiltak for kommunikasjon og bruk av senterets resultater

**3. Gjennomføring**

3.1 Senterleder og prosjektgruppe

3.2 Senterets organisering og ledelse

3.3 Internasjonalt samarbeid

3.4 Forskerutdanning og rekruttering

3.5 Likestilling

**B: Veiledning**

Malen gir en veiledning i hvordan prosjektbeskrivelsen kan utformes i tråd med vurderingskriteriene.

Prosjektperioden, fremdriftsplanen med blant annet senterets hovedaktiviteter og milepæler, budsjett, formidlingsplan med mer, skal i hovedsak legges inn i elektronisk søknadsskjema. Prosjektbeskrivelsen skal gi en nærmere beskrivelse av målene, bakgrunnen for senteret og hvordan det skal gjennomføres. Godt definerte milepæler bør oppgis både i det elektroniske søknadsskjemaet og i prosjektbeskrivelsen, spesielt milepæler etter de første fem årene. Disse milepælene vil inngå i underveisevalueringen for å vurdere hvordan senteret utvikler seg i forhold til sine langsiktige målsettinger og for å vurdere om senterets finansiering skal videreføres i ytterlige tre år.

Den foreslåtte forskningen bør presenteres tydelig ved hjelp av et språk som er forståelig også for personer med en generell vitenskapelig forståelse av feltet.

Prosjektbeskrivelsen skal ikke overstige 20 sider, inkludert referanselisten. Det er ikke mulig å laste opp et vedlegg som overskrider dette. Sideformatet må være A4 med marger på 2 cm, enkel linjeavstand og Arial, Calibri, Times New Roman eller lignende 11-punkts skrift. Det er tillatt å bruke 9-punkts skrift for referanselisten og for tekster for bilder og figurer. Lenker som er listet opp i prosjektbeskrivelsen vil ikke inngå i vurderingen.

**Prosjekttittel**

Bruk samme tittel som i søknadsskjemaet.

**Relevans for utlysningen**

Beskriv hvordan det foreslåtte senteret er relevant og bidrar til mål, prioriteringer, krav og føringer eller andre spesifikasjoner i utlysningen.

1. **Forskningskvalitet**

Dette kapittelet skal gi en beskrivelse av det planlagte senteret for å kunne vurdere senterets kvalitet, det vil si nyheten/originaliteten og kvaliteten/soliditeten til det foreslåtte arbeidet.

* 1. **State-of-the-art, kunnskapsbehov og mål**
* Oppsummer kort den nasjonale og internasjonale state-of-the-art av de relevante forskningstemaene. Beskriv hvordan det foreslåtte senteret vil generere ny kunnskap, utover dagens state-of-the-art, som vil ha betydning for å fremme vitenskapelig og faglig utvikling på relevante områder.
* Beskriv samfunnsmessige utfordringer innenfor de feltene senteret skal fokusere på. Beskriv de underliggende kunnskapsbehovene og merverdien av å ha et forskningssenter på området.
* Beskriv hvordan det foreslåtte senteret vil utvide, utfylle eller samarbeide med andre etablerte sentre eller større satsinger.
* Gi et hovedmål for senteret. Gi en punktliste over verifiserbare sekundære mål som vil føre til oppnåelse av det primære målet.
  1. **Forskningsspørsmål og hypoteser, teoretisk tilnærming og metode**
* Identifiser og beskriv forskningsspørsmålene og / eller hypotesene som det foreslåtte senteret vil utforske. Beskriv den teoretiske tilnærmingen og / eller metodikken som er valgt for å besvare forskningsspørsmålene og / eller hypotesen.
* Beskriv de viktigste forsknings- og fagutviklingsoppgavene og hvorfor de vil være viktige for å nå senterets mål og målene for utlysningen.
* Beskriv hvordan forsknings- og fagutviklingsaktivitetene ved senteret skal organiseres, for eksempel i arbeidspakker. Beskriv den faglige sammenhengen mellom arbeidspakkene og hvordan de vil bidra til å nå de overordnede målene for det foreslåtte senteret. Beskriv eventuelt hvordan senteret skal sikre tverrfaglighet både i tilnærming til og gjennomføring av sin virksomhet.
* Hvis det er etiske problemstillinger å vurdere, beskriv hvordan disse skal håndteres. Redegjør også kort for mulige risikoer som kan gjøre at senteret ikke når sine mål.
  1. **Nyskaping og ambisjon**
* Beskriv potensialet for utvikling av ny kunnskap utover dagens state-of-the-art, inkludert betydelige teoretiske, metodologiske og/eller empiriske fremskritt.
* Fremhev spesielt nye, originale eller ambisiøse aspekter ved senteret, for eksempel i mål, forskningsspørsmål / hypoteser, tilnærminger og / eller metodikk.

|  |
| --- |
| **Forskningskvalitet – merk:**  Sørg for at den teoretiske tilnærmingen og/eller metodevalget er godt redegjort for og beskrevet i detalj, og at det er klart hvordan metodene er tilstrekkelige for å svare på forsknings- og fagutviklingsspørsmålene, hypotesene og målene for senteret.  Se mer informasjon om etiske standarder i forskning her:  [Forskningsetiske krav (forskningsradet.no)](https://www.forskningsradet.no/forskningspolitikk-strategi/forskningsetiske-krav/) |

1. **Virkninger og effekter**

Dette kapittelet skal beskrive betydningen av de forventede resultatene når det gjelder potensielle akademiske og samfunnsmessige virkninger og effekter av forsknings- og fagutviklingsaktivitetene. De potensielle virkningene og effektene kan være på kort eller lengre sikt. Kapittelet bør også beskrive planlagte tiltak for kommunikasjon og bruk av senterets resultater.

* 1. **Potensielle virkninger og effekter av forsknings- og fagutviklingsaktivitetene**
* Beskriv hvordan senteret skal bidra til langsiktig, nasjonal kompetansebygging på de aktuelle fagfeltene, for eksempel gjennom kompetanseutvikling, utvidelse av kunnskapsgrunnlaget, styrket forskerutdanning eller utvikling av relevante utdanninger.
* Beskriv hvordan den forventede kunnskapen som det foreslåtte senteret utvikler, vil være viktig for fremtidig fornyelse og verdiskaping for de deltakende brukerpartnerne (offentlige virksomheter og andre), og angi hvordan denne samsvarer med deres interne strategier, planer og behov.
* Beskriv hvordan den forventede kunnskapen senteret bygger opp vil gi fornyelse og verdiskaping i samfunnet.
  1. **Tiltak for kommunikasjon og bruk av senterets resultater**
* Beskriv målgrupper og interessenter / brukere av senterets resultater (i og utenfor akademia).
* Skisser omfang og plan for kommunikasjonsaktiviteter, herunder dialogarenaer og møteplasser.
* Gi en kort beskrivelse av planlagte aktiviteter som vil bidra til å realisere potensielle virkninger av senterets resultater (i og utenfor akademia).
* Beskriv hvordan interessenter / brukere involveres i formidling og bruk av senterets resultater.
* Beskriv planer for publisering i vitenskapelige fagfellevurderte tidsskrifter.
* Beskriv planer for kunnskapsoverføring til interessenter/brukere og formidling til allmennheten gjennom populærvitenskapelige kanaler.
* Beskriv forvaltningen av eventuelle immaterielle rettigheter (IPR) i senteret.
* Beskriv praksis for åpen forskning for å sikre tidlig og åpen deling og bred distribusjon av senterets resultater.

|  |
| --- |
| **Virkninger og effekter –merk:**  Beskrivelsen av potensielle virkninger og effekter bør være senterspesifikk og relatert til de planlagte forsknings- og fagutviklingsaktivitetene. |

### Gjennomføring

I dette kapitlet skal dere gi en beskrivelse av senterteamet, oppgavefordeling, organisering og ledelse.

* 1. **Senterleder og prosjektgruppe**
* Beskriv senterlederens kompetanse og erfaring som er relevant for det foreslåtte senteret, inkludert erfaring med å lede store prosjekter. Dette skal supplere informasjon i CVen.
* Beskriv ledergruppen, for å supplere informasjon i CVene.
* Angi tid og ressurser som vil bli brukt til ledelsen av senteret.
* Gjør rede for de deltakende forskningsorganisasjonenes (inkludert vertsinstitusjonens) kvalifikasjoner og forskningskapasitet på de aktuelle områdene, samt deres nasjonale posisjon på feltene. Beskriv hvordan det foreslåtte senteret er i samsvar med partnernes interne strategier og planer.
* Gjør rede for kvalifikasjoner og forskningskapasitet hos brukerpartnere som skal bidra med forskningsutførende aktiviteter.
  1. **Prosjektorganisering og ledelse**
* Beskriv arbeidsplanen ved hjelp av Gantt-diagrammer eller annen visuell representasjon.
* Beskriv senterets organisasjon og ledelsesstruktur.
* Beskriv merverdien ved å organisere aktivitetene som et senter. Beskriv hvordan samarbeidet ved det foreslåtte senteret skal organiseres og hvorfor denne strukturen er valgt.
* Beskriv den aktive rollen til den enkelte senterpartner (forskningsorganisasjoner og brukerpartnere) i gjennomføringen av senterets aktiviteter. Beskriv partnernes forventede bidrag utover finansiering. Beskriv hvordan kunnskap bygget opp gjennom forsknings- og fagutviklingsaktiviteter ved senteret kan tas i bruk i samfunnet.
* Beskriv planer for samhandling ved senteret samt planer for utveksling av forskere og annet personell mellom forskningspartnere og brukerpartnere.
* Gi en kort oversikt over forskningsinfrastruktur og andre ressurser som vil være sentrale for forskningsaktiviteten i senteret.
* Gjennomfør en risikoanalyse, beskriv hvordan løpende risikoanalyse skal praktiseres i senteret og tiltak for å redusere risiko.
  1. **Internasjonalt samarbeid**
* Beskriv senterets mål, delmål og planer for internasjonalt samarbeid. Beskriv hvordan det foreslåtte senteret vil arbeide for å legge til rette for internasjonalt forskningssamarbeid og hvordan et slikt samarbeid vil gagne dets aktiviteter. Beskriv hvordan det internasjonale samarbeidet i senteret vil styrke partnernes evne til å styrke norsk som fagspråk i og utenfor akademia.
* Dersom det er relevant, beskriv og begrunn hvorfor senteret har en eller flere internasjonale samarbeidspartnere. Beskriv hvordan denne/disse partnerne vil bidra til å nå senterets mål og målene i utlysningen.
  1. **Forskerutdanning og rekruttering**
* Beskriv akademias og samfunnets behov for kunnskap og kompetanse innenfor senterets satsingsområder. I tilknytning til dette, beskriv hvordan det foreslåtte senteret vil bidra til å møte disse behovene.
* Beskriv i hvilken grad senteret skal bidra til forskerutdanning og beskriv og kvantifiser planer for forskerutdanning (ph.d.-studenter, postdoktorer) og annen rekruttering (master-/bachelorstudenter). Oppgi navn(er) på utdanningsinstitusjonen(e).
* Beskriv hvordan senteret vil legge til rette for og finansiere utenlandsopphold for ph.d.-studenter og postdoktorer ved senteret.
  1. **Likestilling**
* Beskriv hvordan kjønnsbalansen vil bli ivaretatt i det foreslåtte senterets virksomhet, for eksempel med hensyn til deltakelse i senterets ledergruppe og rekrutteringsaktiviteter. Oppgi et måltall for kjønnsbalansen.

|  |
| --- |
| **Gjennomføring – merk:**  Unngå å gjenta informasjon som allerede finnes i CVene. Fokuser på de konkrete rollene og oppgavene, og hvordan teamet, inkludert sentrale samarbeidspartnere, er egnet og tilstrekkelig for senteret.  Senterets ambisjoner, beskrevet i kapittel 1, bør være realistiske når det gjelder ressurser som personell, kompetanse, forskningsinfrastruktur osv. |